.4. การประกอบธุรกิจของแต่ละสายผลิตภัณฑ์

4.1 ลักษณะบริการ

บริษัท ธนมิตร แฟคตอริ่ง จำกัด (มหาชน) (“บริษัท”) ประกอบธุรกิจแฟคตอริ่ง
หรือการโอนและรับโอนสิทธิเรียกร้องภายในประเทศ (Domestic Factoring)
บริษัทเป็นผู้ให้บริการเงินทุนหมุนเวียนระยะสั้นโดยการรับซื้อลดลูกหนี้การค้าโดยการรับโอนสิทธิเรียกร้องในการรับเงิน
ทั้งนี้บริษัทเน้นกลุ่มลูกค้าในธุรกิจขนาดกลางและขนาดย่อม
ที่ยังไม่สามารถหาแหล่งเงินกู้จากสถาบันการเงินได้ (ซึ่งต่อไปนี้จะเรียกว่า “ลูกค้า”)
ซึ่งเป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade) ได้แก่ Supplier
ของกลุ่มห้างสรรพสินค้า (Department Store) ซูเปอร์มาร์เก็ต (Supermarket)
ดิสเคาร์สโตร์ หรือซุปเปอร์เซ็นเตอร์ (Discount Store/Super Center)
ร้านขายสินค้าเฉพาะอย่าง (Specialty Store) ร้านสะดวกซื้อ (Convenience Store)
เป็นต้น (ซึ่งต่อไปนี้จะเรียกว่า “ลูกหนี้”)

โดยปกติลูกค้าจะให้เครดิตในการชำระเงินแก่ลูกหนี้
เมื่อลูกค้าต้องการเงินสดก่อนถึงงวดการชำระเงินของลูกหนี้
เพื่อนำไปใช้เป็นทุนหมุนเวียนหรือซื้อวัตถุดิบเพิ่ม
ลูกค้าสามารถนำเอกสารการค้าที่ลูกหนี้ออกให้แก่ลูกค้า ได้แก่ ใบส่งสินค้า ใบสั่งซื้อสินค้า
ใบรับวางบิล ใบเปรียบเทียบยอด
มาขายลดพร้อมกับโอนสิทธิการรับเงินให้แก่บริษัทในลักษณะที่เรียกว่า With Recourse
(บริษัทมีสิทธิไล่เบี้ยจากลูกค้าได้ ในกรณีที่เกิดหนี้สูญหรือบริษัทลูกหนี้ไม่ชำระเงินตามกำหนดเวลา)
โดยบริษัทจะจ่ายเงินสดให้แก่ลูกค้าล่วงหน้าก่อนประมาณร้อยละ 80 ของยอดเงินตามเอกสารการค้า
และเมื่อถึงกำหนดชำระเงินซึ่งปกติจะมีระยะเวลาตั้งแต่ 20 ถึง 90 วัน
บริษัทจะเป็นผู้ดำเนินการในการเรียกเก็บค่าสินค้าหรือบริการจากลูกหนี้ตามจำนวนเงินที่ปรากฏในเอกสารการค้า
และดำเนินการคืนเงินในจำนวนเท่ากับส่วนต่างของยอดรับซื้อกับยอดเงินตามเอกสารการค้า

แผนภาพแสดงขั้นตอนการให้บริการของบริษัท

ประเภทของการแจ้งโอนสิทธิการรับเงิน

บริษัทแบ่งประเภทของการแจ้งโอนสิทธิการรับเงิน ออกเป็น 4 ประเภท ดังนี้

+---------+--------------------------------+---------------------------+
| ประเภท  | ลักษณะของการแจ้งโอนสิทธิการรับเงิน   | ความเสี่ยง                  |
+---------+--------------------------------+---------------------------+
| ประเภทที่ | หมายถึง                         | มีความเสี่ยงต่ำที่สุด            |
| 1       | การแ                           | เนื่องจากบริษัทสามารถตรวจสอบ  |
|         | จ้งโอนสิทธิที่ลูกหนี้ตอบรับการแจ้งโอนสิทธิ | มูลหนี้ก่อนการรับซื้อได้และลูกหนี้ชำ |
|         | และบริษัทสามารถตรวจสอบมูลห        | ระเงินค่าสินค้าให้แก่บริษัทโดยตรง |
|         | นี้ก่อนการรับซื้อได้โดยการชำระหนี้การค้า | ความเสี่ยงจึงขึ้นอยู่กับควา       |
|         | ลูกหนี้จะโอนเงินเข้าบัญชีเงินฝาก       | มสามารถในการชำระหนี้เป็นสำคัญ |
|         | หรือสั่งจ่ายเช็คในนามบริษัท           |                           |
+---------+--------------------------------+---------------------------+
| ประเภทที่ | หมายถึง                         | มีความเสี่ยงเพิ่มขึ้น            |
| 2       | การแ                           | เนื่องจากไม่สามา             |
|         | จ้งโอนสิทธิที่ลูกหนี้ตอบรับการแจ้งโอนสิทธิ | รถตรวจสอบมูลหนี้ก่อนการรับซื้อได้ |
|         | แต่ไ                            | แต่มีการสุ่มส                 |
|         | ม่สามารถตรวจสอบมูลหนี้ก่อนการรับซื้อได้ | อบถามมูลหนี้จากลูกหนี้ทางโทรศัพท์ |
|         | โดยการชำระหนี้การค้า              | และมีความเสี่ยงด้า            |
|         | ลูกหนี้จะโอนเงินเข้าบัญชีเงินฝาก       | นความสามารถในการชำระหนี้เช่น |
|         | หรือสั่งจ่ายเช็คในนามบริษัท           | เดียวกับการแจ้งโอนสิทธิประเภทที่ |
|         |                                | 1                         |
+---------+--------------------------------+---------------------------+
| ประเภทที่ | หมายถึง                         | (ปัจจุบันไ                   |
| 3       | การแ                           | ม่มีการแจ้งโอนสิทธิประเภทนี้แล้ว) |
|         | จ้งโอนสิทธิที่ลูกหนี้ตอบรับการแจ้งโอนสิทธิ |                           |
|         | โดยบริษัทต้องจัดส่งสำเน             |                           |
|         | าเอกสารการค้าประกอบการแจ้งโอนสิทธิ |                           |
|         | แต                             |                           |
|         | ่ไม่สามารถตรวจสอบมูลหนี้และเอกสารได้ |                           |
|         | และการชำระหนี้การค้าลูกห           |                           |
|         | นี้จะโอนเงินเข้าบัญชีเงินฝากในนามบริษัท |                           |
|         | (ปัจจุบันไ                        |                           |
|         | ม่มีการแจ้งโอนสิทธิรับเงินประเภทนี้แล้ว) |                           |
+---------+--------------------------------+---------------------------+
| ประเภทที่ | หมายถึง                         | มีความเสี่ยงจากการที่ล         |
| 4       | การแจ้งโอนสิทธิโดยกา              | ูกหนี้ไม่ได้ตอบรับการแจ้งโอนสิทธิก |
|         | รส่งจดหมายลงทะเบียนตอบรับไปยังลูกหนี้ | ารรับเงินและทางด้านความถูกต้อง |
|         | เพื่อแจ้งโอนสิทธิ และการชำระหนี้การค้า | ครบถ้วนของเอกสาร           |
|         | ลูกหนี้จะจ่ายเช็คหรือโอนเงินในนามลูกค้า | ซึ่งไม่สามา                  |
|         | ซึ่งมีอยู่ 2 ประเภท คือ              | รถตรวจสอบมูลหนี้ก่อนการรับซื้อได้ |
|         |                                | และมีคว                    |
|         | 4.1.                           | ามเสี่ยงบ้างทางด้านการชำระเงิน |
|         | ในกรณีที่ลูกหนี้ชำระ                 | ซึ่งการชำระหนี้การค้า          |
|         | หนี้โดยการโอนเงินเข้าบัญชีเงินฝากลูกค้า | ลูกหนี้จ                     |
|         | บริษัท                           | ะจ่ายเช็คหรือโอนเงินในนามลูกค้า |
|         | จะให้ลูกค้าเปิดบัญชีเงินฝากกระแสรายวัน | ทั้งนี้                       |
|         | เพื่อใช้รับเฉพาะเงินโอนจากลูกหนี้เท่านั้น | ความเสี่ยงของประเภทกา       |
|         | โด                             | รแจ้งโอนสิทธิการรับเงินประเภทที่ |
|         | ยมอบอำนาจให้บริษัทเป็นผู้ลงนามเบิกจ่าย | 4 นี้                       |
|         |                                | ถ                         |
|         | 4.2.                           | ือเป็นปกติของธุรกิจแฟคตอริ่งทั่วไป |
|         | ในกรณีที่ลูกห                      |                           |
|         | นี้ชำระหนี้โดยการสั่งจ่ายเช็คในนามลูกค้า |                           |
|         | บริษัทจะให้ลูกค้าทำ                 |                           |
|         | หนังสือมอบอำนาจให้บริษัทเป็นผู้ไปรับเช็ค |                           |
|         | (ถ้ามี) และเมื่อถึงวันกำหนดรับเช็ค     |                           |
|         | บริษัทจะเป็นผู้ไปดำเนินการรับเช็ค      |                           |
+---------+--------------------------------+---------------------------+

4.2 การตลาดและภาวะการแข่งขัน

4.2.1 ภาวะอุตสาหกรรมและการแข่งขัน

จากข้อมูลของสมาคมไทยผู้ประกอบธุรกิจแฟคตอริ่ง สามารถสรุปในเบื้องต้นได้ว่าในปี 2552
ธุรกิจแฟคตอริ่งโดยรวมมีมูลค่าการรับซื้อประมาณ 61,084 ล้านบาท ลดลงจากปี 2551
คิดเป็นร้อยละ 23 โดยมูลค่าการรับซื้อสิทธิเรียกร้องของบริษัทลดลงจากปี 2551 เท่ากับ 20.38
และส่วนแบ่งการตลาดของบริษัทในปี 2552 เท่ากับ 14.73% เพิ่มขึ้นจากปี 2551 เท่ากับร้อยละ
0.5 อย่างไรก็ตามบริษัทยังคงมีส่วนแบ่งการตลาดอยู่ในอันดับ 4
ของสมาชิกสมาคมไทยผู้ประกอบธุรกิจแฟคตอริ่ง
ถึงแม้ว่าสภาพเศรษฐกิจโดยรวมของประเทศจากปลายปี 2551 ต่อเนื่องมาเกือบตลอดปี 2552
ที่ผ่านมา ประเทศไทยได้เผชิญกับภาวะเศรษฐกิจที่ชะลอตัวลงอย่างต่อเนื่อง
จากผลกระทบของวิกฤตการเงินในสถาบันการเงินต่างประเทศ โดยเฉพาะในสหรัฐอเมริกา
และยุโรป และเมื่อรวมกับสถานการณ์ทางการเมืองภายในประเทศที่ขาดเสถียรภาพ
จึงนับได้ว่าเป็นปัจจัยด้านลบที่ส่งผลกระทบที่ค่อนข้างรุนแรงต่อสภาพเศรษฐกิจโดยรวมของประเทศไทยอีกครั้งหนึ่ง
อย่างไรก็ตามแม้ว่าสภาพแวดล้อมทางธุรกิจจะไม่เอื้ออำนวย และลูกค้าในกลุ่มธุรกิจค้าปลีก
(Modern Trade) ได้รับผลกระทบทางตรงจากสภาวะเศรษฐกิจโดยตรงก็ตาม แต่ในปี 2553
บริษัทคาดว่าธุรกิจแฟคตอริ่งยังคงมีแนวโน้มที่จะมีอัตราการขยายตัวที่ดีต่อไป
กอรปกับบริษัทจะใช้นโยบายเชิงรุกในการเพิ่มปริมาณการรับซื้อให้มากขึ้น
และมุ่งเน้นการเพิ่มฐานลูกค้าให้มีหลากหลายกลุ่ม
เพื่อบริหารความเสี่ยงมิให้ลูกค้ากระจุกตัวเฉพาะแต่กลุ่มธุรกิจค้าปลีก (Modern Trade) เท่านั้น

นอกจากนั้น ในปี 2553 บริษัทจะถือเป็นโอกาสในการเสริมสร้างศักยภาพการแข่งขันให้แข็งแกร่งขึ้น
โดยการเร่งพัฒนาระบบเทคโนโลยี เพื่อให้พร้อมรองรับการขยายตัวของธุรกิจในอนาคต
พร้อมกับพัฒนาศักยภาพของพนักงานอย่างต่อเนื่องทั้งด้านการให้บริการลูกค้าและช่องทางการให้บริการเพื่อให้เข้าถึงลูกค้าได้มากที่สุดและสามารถแข่งขันกับผู้ประกอบธุรกิจแฟคตอริ่งรายอื่นได้

4.2.2 กลยุทธ์ในการแข่งขัน

ปัจจุบันบริษัทได้รับการสนับสนุนจากกลุ่มผู้ถือหุ้นรายใหญ่ที่ดำเนินธุรกิจค้าปลีก
โดยบริษัทเป็นผู้รับซื้อเอกสารทางการค้า
ซึ่งมีการแจ้งโอนสิทธิและให้ลูกหนี้ตอบรับการแจ้งโอนสิทธิดังกล่าว
โดยบริษัทสามารถตรวจสอบมูลหนี้ได้ก่อนการรับซื้อ
ทำให้บริษัทมีความได้เปรียบรวมทั้งมีความเสี่ยงต่ำกว่าคู่แข่งขันรายอื่น ๆ โดยลูกหนี้ของบริษัท ณ
สิ้นปี 2552 กว่าร้อยละ 50 เป็นลูกหนี้ประเภทที่มีความเสี่ยงในการเรียกเก็บหนี้ต่ำมาก
เนื่องจากเป็นลูกหนี้การแจ้งโอนสิทธิประเภทที่ 1 และประเภทที่ 2

นอกจากนี้บริษัทมีนโยบายที่จะขยายฐานลูกค้าทั้งที่เป็น Supplier
ของกลุ่มห้างสรรพสินค้าเดิมและกลุ่มลูกค้าใหม่ซึ่งได้แก่ กลุ่มลูกค้า SME
ที่ยังไม่สามารถเข้าถึงแหล่งเงินทุน
โดยใช้บริการแฟคตอริ่งเป็นเครื่องมือทางการเงินในการสนับสนุนผู้ประกอบการให้มีโอกาสในการขยายตัวทางธุรกิจ
รวมทั้ง กลุ่มผู้ถือหุ้น
ในการแนะนำกลุ่มผู้ประกอบการในหลายธุรกิจที่มีความต้องการใช้สินเชื่อแฟคตอริ่ง
นอกจากนั้นบริษัทยังเน้นการประชาสัมพันธ์เพื่อให้เข้าถึงกลุ่มลูกค้าเป้าหมายโดยตรง
โดยการจัดทำเอกสารเผยแพร่บริการแฟคตอริ่ง
เนื่องจากยังมีผู้ประกอบการอีกจำนวนมากที่ยังไม่รู้จักหรือไม่เข้าใจบริการสินเชื่อแฟคตอริ่ง
รวมถึงการจัดให้มีข้อมูลที่เพียงพอ เกี่ยวกับการบริหารการจัดการของลูกค้า ให้คำปรึกษา
หรือข้อเสนอแนะที่เป็นประโยชน์ต่อลูกค้า อาทิ การบริหารสินค้าคงคลังและวัตถุดิ
การจัดหาแหล่งวัตถุดิบ การบริหารลูกหนี้ รวมถึงการดูแลและอำนวยความสะดวกในการขยายวงเงิน
เพื่อเพิ่มโอกาสในการทำธุรกิจให้แก่ลูกค้า
รวมทั้งบริษัทยังเน้นการพัฒนาประสิทธิภาพของระบบงานเพื่อให้สามารถขยายธุรกิจได้
โดยคำนึงถึงต้นทุนค่าใช้จ่ายในการดำเนินงานด้วย

ทั้งนี้ จุดเด่นในการดำเนินธุรกิจของบริษัทมีดังนี้

1.  บริษัทประกอบธุรกิจแฟคตอริ่งในประเทศเพียงอย่างเดียว
    โดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade)
    ทำให้บริษัทมีความเชี่ยวชาญและเข้าใจระบบการบริหารงานในธุรกิจค้าปลีกเป็นอย่างดี
    ซึ่งช่วยให้บริษัทสามารถบริหารความเสี่ยงได้อย่างมีประสิทธิภาพ

2.  บริษัทได้รับการสนับสนุนเป็นอย่างดีจากกลุ่มผู้ถือหุ้นรายใหญ่ของบริษัท
    ซึ่งมีฐานลูกค้าที่เป็นคู่ค้ากับบริษัทอยู่เป็นจำนวนมาก

3.  บริษัทมีความเสี่ยงในการเรียกเก็บหนี้ต่ำ เนื่องจากลูกหนี้ของบริษัทมากกว่าร้อยละ 50 เป็น
    ลูกหนี้ประเภทที่ตอบรับการแจ้งโอนสิทธิ
    และบริษัทสามารถตรวจสอบมูลหนี้ได้ก่อนการรับซื้อเอกสารทางการค้า

4.  บริษัทได้จัดให้มีข้อมูลที่เพียงพอเกี่ยวกับการบริหารการจัดการของลูกค้า ให้คำปรึกษา
    หรือข้อเสนอแนะที่เป็นประโยชน์ต่อลูกค้า

4.2.3 นโยบายด้านราคา

รายได้หลักของบริษัทประกอบด้วย รายได้ส่วนลดรับจากการรับโอนสิทธิเรียกร้อง
รายได้ค่าธรรมเนียมและบริการ
(ค่าธรรมเนียมในการเปิดวงเงินและรายได้จากค่าธรรมเนียมรับซื้อ)
ทั้งนี้การกำหนดอัตราดอกเบี้ยและค่าธรรมเนียมดังกล่าวข้างต้น
บริษัทจะพิจารณาจากอัตราดอกเบี้ยในตลาด ภาวะการแข่งขันในตลาด
ฐานะทางการเงินของลูกค้าและลูกหนี้ รวมทั้งความเสี่ยงในการรับชำระหนี้
รวมทั้งความยากง่ายในการบริหารจัดการเก็บหนี้

4.2.4 การตลาด

ลูกค้าสามารถติดต่อขอใช้บริการแฟคตอริ่งของบริษัทได้หลายช่องทาง อาทิ
ลูกค้าติดต่อเข้ามายังบริษัทโดยตรงตามคำแนะนำ โดยการบอกต่อกันของกลุ่มลูกค้าเดิมของบริษัท
จากความร่วมมือของสมาคมธุรกิจ ต่าง ๆ จากคำแนะนำของหน่วยงานราชการ
และกลุ่มผู้ถือหุ้นใหญ่ของบริษัทแนะนำ
หรือจากการที่เจ้าหน้าที่ของบริษัทไปเสนอบริการแก่ลูกค้าโดยตรง

4.2.5 ลักษณะลูกค้าและกลุ่มลูกค้าเป้าหมาย

บริษัทมีนโยบายการให้สินเชื่อแก่ธุรกิจขนาดกลางและขนาดเล็ก ที่ขาดแหล่งเงินทุนสนับสนุน
ซึ่งอยู่ในภาคอุตสาหกรรม พาณิชยกรรม และธุรกิจบริการที่มีแนวโน้มธุรกิจดี
มีศักยภาพในการเจริญเติบโต และมีการขยายตัวดีตามภาวะเศรษฐกิจ โดยลูกค้ากว่าร้อยละ 74.74
จะเป็นผู้จัดจำหน่ายสินค้าของกลุ่มค้าปลีกสมัยใหม่ (Modern Trade)
ส่วนที่เหลือจะเป็นลูกค้าที่จัดจำหน่ายสินค้าให้แก่กลุ่มองค์กรธุรกิจขนาดใหญ่ ธุรกิจข้ามชาติ
และหน่วยงานราชการ
ทั้งนี้ลูกค้าแฟคตอริ่งของบริษัทโดยส่วนใหญ่จะเป็นผู้จัดจำหน่ายสินค้าประเภทเครื่องใช้ไฟฟ้า
สิ่งทอและเครื่องนุ่งห่มและอาหารและเครื่องดื่ม

4.3 การจัดหาผลิตภัณฑ์หรือบริการ

4.3.1 แหล่งที่มาของเงินทุน

แหล่งที่มาของเงินทุนของบริษัท ณ 31 ธันวาคม 2550 – 2552 เป็นดังนี้

  ----------------------------- ----------- -------- ----------- -------- ----------- --------
  หน่วย : พันบาท                  2552                 2551                 2550        

                                จำนวนเงิน    ร้อยละ    จำนวนเงิน    ร้อยละ    จำนวนเงิน    ร้อยละ

  เงินเบิกเกินบัญชีและเงินกู้ยืมระยะสั้น   1,172,000   79.85    1,061,000   79.60    1,046,000   80.60

  หนี้สินหมุนเวียน                   88,566               78,706      5.91     77,520      5.97

  หนี้สินไม่หมุนเวียน                 -           -        -           -        -           -

  รวมหนี้สิน                       1,260,566   85.88    1,139,706   85.51    1,123,520   86.57

  ส่วนของผู้ถือหุ้น                   207,223     14.12    193,165     14.49    174,290     13.43

  รวม                           1,467,789   100.00   1,332,871   100.00   1,297,810   100.00
  ----------------------------- ----------- -------- ----------- -------- ----------- --------

แหล่งที่มาของเงินทุนในปี 2552 มีสัดส่วนมาจากส่วนของผู้ถือหุ้นร้อยละ 14.12
และมาจากส่วนของหนี้สินร้อยละ 85.88
โดยแหล่งเงินทุนส่วนใหญ่ของบริษัทมาจากเงินกู้จากสถาบันการเงินในประเทศ 7 แห่ง
ซึ่งเป็นวงเงินเกินบัญชีและวงเงินกู้ยืมระยะสั้น รวม 1,172 ล้านบาท
ทั้งนี้ภายใต้วงเงินสินเชื่อดังกล่าว บริษัทจะต้องปฏิบัติตามเงื่อนไขต่าง ๆ ที่ระบุไว้ในสัญญา เช่น
การดำรงอัตราส่วนหนี้สินต่อส่วนของผู้ถือหุ้นไม่เกินกว่า 8 ต่อ 1
การห้ามนำทรัพย์สินของบริษัทไปก่อภาระผูกพันกับผู้อื่น ก่อนได้รับความยินยอมจากสถาบันการเงิน
เป็นต้น

สำหรับการจัดหาเงินทุนในอนาคต
บริษัทมีนโยบายจัดหาเงินทุนให้สอดคล้องกับวัตถุประสงค์การใช้เงิน
โดยคำนึงถึงต้นทุนของเงินทุนที่ระดมได้
และระยะเวลาการชำระคืนที่สอดคล้องกับระยะเวลาการให้สินเชื่อแฟคตอริ่ง

4.3.2 การให้กู้ยืมเงิน

4.3.2.1 บริษัทมีนโยบายการให้สินเชื่อโดยเน้นคุณภาพของลูกค้าและลูกหนี้เป็นสำคัญ ทั้งนี้บริษัท
ได้กำหนดหลักเกณฑ์ต่าง ๆ ในการให้กู้ยืมเงิน ดังนี้

การกำหนดวงเงินสินเชื่อ

บริษัทมีการพิจารณากำหนดวงเงินสินเชื่อใน 2 ลักษณะ ได้แก่

-   วงเงินลูกค้า (Client Credit Line) หมายถึง วงเงินสูงสุดที่กำหนดให้ผู้กู้แต่ละราย
    สามารถกู้ยืมได้ และเมื่อภาระหนี้ลดลงแล้ว ผู้กู้สามารถกลับมาใช้ใหม่ได้
    ทั้งนี้ในการกำหนดวงเงินดังกล่าว บริษัทจะพิจารณาจากยอดขายของลูกค้า ระยะเวลา
    เครดิตการค้า คุณภาพของผลการติดต่อระหว่างลูกค้าและลูกหนี้
    (มีการส่งสินค้าตรงเวลาหรือไม่
    มีสินค้าคืน/ชำรุดมากน้อยเพียงใดโดยพิจารณาจากใบสรุปรายละเอียดการชำระเงินของลูกหนี้
    (Remittance Report)) เอกสารที่รับซื้อ ฐานะกิจการของลูกค้า
    และความสามารถในการชำระหนี้ของลูกค้าและลูกหนี้ ทั้งนี้บริษัทได้นำระบบ Credit Rating
    มาช่วยในการพิจารณาอนุมัติวงเงินเพื่อให้สามารถพิจารณาอนุมัติวงเงินสินเชื่อ
    ได้รวดเร็วขึ้นซึ่งบริษัทมีนโยบายในการกำหนด Single Lending Limit และ Single
    Lending Group สำหรับลูกค้า โดยปัจจุบันกำหนดไว้ไม่เกิน 100
    ล้านบาทสำหรับลูกค้าแต่ละรายและแต่ละกลุ่ม
    อย่างไรก็ตามบริษัทจะพิจารณาความเสี่ยงแล้วแต่กรณี
    โดยให้อยู่ในอำนาจของคณะกรรมการบริษัทเป็นผู้พิจารณา

-   วงเงินลูกหนี้ (Customer Credit Line) หมายถึง วงเงินสูงสุดของลูกหนี้
    แต่ละรายที่ผู้กู้รายเดียวหรือหลายราย
    สามารถนำสิทธิในการรับชำระเงินค่าสินค้าและบริการมาขายลดได้
    ทั้งนี้ในการพิจารณาวงเงินของลูกหนี้
    บริษัทจะวิเคราะห์จากฐานะการเงินและผลการดำเนินงานของลูกหนี้รวมทั้งประวัติการชำระหนี้และเนื่องจากกลุ่มลูกหนี้ส่วนใหญ่เป็นกลุ่มธุรกิจขนาดใหญ่
    ในขณะที่วงเงินลูกหนี้ต่อรายและต่อกลุ่ม
    ในปัจจุบันยังอยู่ในระดับที่ไม่สูงมากเมื่อเปรียบเทียบกับฐานะกิจการของลูกหนี้แต่ละราย
    ประกอบกับบริษัทไม่ได้มีนโยบายในการปล่อยสินเชื่อที่เน้นลูกหนี้รายใดรายหนึ่งเป็นสำคัญ
    บริษัทจึงยังไม่มีนโยบายในการกำหนด Single Lending Limit และ Single Lending
    Group สำหรับลูกหนี้

การพิจารณาอนุมัติสินเชื่อ

บริษัทได้กำหนดอำนาจในการอนุมัติสินเชื่อแฟคตอริ่ง ดังนี้ หน่วย : บาท

+-----------------------+-----------------------+----------------------+
| ผู้มีอำนาจอนุมัติ           | วงเงินลูกค้าแจ้งโอนสิทธิ    | วงเงินลูกหนี้            |
|                       |                       |                      |
| สินเชื่อ                 | ประเภท ที่ 1 - 3        |                      |
+-----------------------+-----------------------+----------------------+
| คณะกรรมการบริหาร       | 100,000,000           | 100,000,000          |
+-----------------------+-----------------------+----------------------+
| คณะอนุกรรมการสินเชื่อ     | 5,000,000             | 5,000,000            |
+-----------------------+-----------------------+----------------------+
| กรรมการผู้จัดการ         | 3,000,000             | 3,000,000            |
+-----------------------+-----------------------+----------------------+

หมายเหตุ : อำนาจในการอนุมัติสินเชื่อตามวงเงินลูกค้า ตามการแจ้งโอนสิทธิประเภทที่ 4
ให้ผู้มีอำนาจอนุมัติสินเชื่อ

มีอำนาจกำหนดวงเงินไม่เกินกึ่งหนึ่งของการแจ้งโอนสิทธิประเภทที่ 1 – 3

กรณีที่ลูกค้ารายเดียวกันแต่มีหลายประเภทวงเงิน ให้กำหนดหลักเกณฑ์อำนาจอนุมัติสินเชื่อ ดังนี้

1.  วงเงินแจ้งโอนสิทธิประเภทที่ 1 – 3 กำหนดให้มีความเสี่ยง 1 เท่าของวงเงิน

2.  วงเงินแจ้งโอนสิทธิประเภทที่ 4 กำหนดให้มีความเสี่ยง 2 เท่าของวงเงิน

3.  เมื่อรวมความเสี่ยงทุกประเภทการแจ้งโอนสิทธิแล้วให้คำนวณเป็นวงเงินสินเชื่อรวม
    เพื่อเสนอขออนุมัติต่อผู้มีอำนาจอนุมัติสินเชื่อดังกล่าวข้างต้น

อนึ่ง วงเงินอนุมัติดังกล่าวข้างต้น เป็นวงเงินเฉพาะผู้กู้หรือลูกหนี้รายใดรายหนึ่ง
แต่ถ้าผู้กู้หรือลูกหนี้รายใดเกี่ยวข้องกับผู้กู้หรือลูกหนี้รายอื่นด้วยกรณีดังต่อไปนี้
ให้ถือเป็นวงเงินกลุ่มเดียวกัน และต้องพิจารณาวงเงินรวมตามอำนาจอนุมัติสินเชื่อโดย

-   กรณีผู้กู้หรือลูกหนี้รายนั้น เกี่ยวข้องกับผู้กู้หรือลูกหนี้รายอื่น ในลักษณะตามมาตรา 50 ของ
    พ.ร.บ. ธุรกิจสถาบันการเงิน พ.ศ. 2551 ให้นับรวมเป็นวงเงินกลุ่มเดียวกัน

-   กรณีผู้กู้รายนั้นมีผู้ค้ำประกันเป็นคนเดียวกับผู้กู้รายอื่น
    ให้นับรวมวงเงินของผู้กู้รายอื่นและวงเงินของผู้ค้ำประกัน (ถ้ามี) เป็นวงเงินกลุ่มเดียวกัน

การต่ออายุวงเงิน / การลดวงเงิน / การระงับใช้วงเงินสินเชื่อชั่วคราว

บริษัทกำหนดให้วงเงินสินเชื่อจะต่ออายุออกไปคราวละ 1 ปี
ยกเว้นแต่จะมีการระงับใช้วงเงินสินเชื่อชั่วคราว หรือยกเลิกวงเงินสินเชื่อทั้งหมด
สำหรับการพิจารณาลดวงเงินสินเชื่อ ให้อยู่ในอำนาจอนุมัติของกรรมการผู้จัดการขึ้นไป
การระงับใช้วงเงินสินเชื่อชั่วคราวให้อยู่ในอำนาจของผู้ช่วยกรรมการผู้จัดการขึ้นไป
และการยกเลิกวงเงินสินเชื่อทั้งหมด
โดยไม่มีภาระหนี้คงค้างอยู่กับบริษัทให้ผู้อำนวยการฝ่ายสินเชื่อขึ้นไปมีอำนาจอนุมัติ

การกำหนดค่าธรรมเนียมการเปิดวงเงิน

บริษัทกำหนดค่าธรรมเนียมการเปิดวงเงิน ร้อยละ 0.25 ถึงร้อยละ 0.5
ของวงเงินที่ได้รับอนุมัติโดยกำหนดค่าธรรมเนียมขั้นต่ำ 5,000 บาท
ทั้งนี้ค่าธรรมเนียมดังกล่าวจัดเก็บเพียงครั้งเดียว
โดยหากมีการเพิ่มวงเงินในภายหลังจะเรียกเก็บค่าธรรมเนียมดังกล่าวเพิ่มเติมเฉพาะวงเงินส่วนที่เพิ่ม

การกำหนดอัตราดอกเบี้ย

บริษัทกำหนดอัตราดอกเบี้ยตามสภาวะดอกเบี้ยในตลาดเงิน
โดยพิจารณาถึงคุณภาพของลูกหนี้และลูกค้า
ความเสี่ยงในการรับชำระหนี้และภาวะการแข่งขันในขณะนั้น

การกำหนดค่าธรรมเนียมในการรับซื้อ

บริษัทกำหนดค่าธรรมเนียมในการรับซื้อโดยพิจารณาจากปริมาณและมูลค่าเอกสารที่รับซื้อ
ประกอบกับความยากง่ายในการบริหารและจัดเก็บหนี้ ประกอบกับสภาวะการแข่งขัน
โดยปัจจุบันอัตราค่าธรรมเนียมดังกล่าวโดยส่วนใหญ่อยู่ระหว่างร้อยละ 0.25 ถึง ร้อยละ 0.5

การกำหนดเงื่อนไขหลักประกัน

บริษัทกำหนดให้บุคคลหรือนิติบุคคลหรือกำหนดเงินประกันวงเงินสินเชื่อเป็นหลักประกัน
ทั้งนี้การเปลี่ยนแปลงเงื่อนไขของสินเชื่อและหลักประกันที่เกินอำนาจของกรรมการผู้จัดการ
ให้กรรมการผู้จัดการมีอำนาจอนุมัติได้ ทั้งนี้ต้องไม่มีผลทำให้บริษัทมีความเสี่ยงเพิ่มขึ้น

4.3.2.2 ยอดลูกหนี้สิทธิเรียกร้องในการรับชำระหนี้

ยอดลูกหนี้สิทธิเรียกร้องในการรับชำระหนี้ คือ
การที่ลูกค้าโอนสิทธิเรียกร้องในการรับชำระหนี้จากลูกหนี้ให้แก่บริษัท ณ วันที่ 31 ธันวาคม 2552
บริษัทมียอดหนี้รวมทั้งสิ้น 1,771 ล้านบาท โดยลูกค้ารายใหญ่ 10
อันดับแรกตามยอดหนี้คงค้างมีจำนวน 522 ล้านบาท หรือร้อยละ 31.17 โดยสัดส่วนลูกค้ารายใหญ่
10 อันดับแรกตามยอดหนี้คงค้าง ในระหว่างปี 2550 ถึงปี 2552 มีดังนี้

หน่วย: ล้านบาท

  --------------- ------------ -------- ------------ -------- ------------ --------
  ลูกค้า            2552                  2551                  2550         

                  ยอดหนี้คงค้าง   ร้อยละ    ยอดหนี้คงค้าง   ร้อยละ    ยอดหนี้คงค้าง   ร้อยละ

  10 อันดับแรก      552          31.17    522          31.46    420          26.40

  ส่วนที่เหลือ        1,219        68.83    1,137        68.54    1,171        73.60

  ณ 31 ธันวาคม     1,771        100.00   1,659        100.00   1,591        100.00

  จำนวนราย        288                   456                   382          
  --------------- ------------ -------- ------------ -------- ------------ --------

4.3.2.3 การกระจุกตัวของยอดลูกหนี้สิทธิเรียกร้องในการรับชำระหนี้แต่ละประเภทธุรกิจ

เนื่องจากบริษัทมีนโยบายการบริหารความเสี่ยงจากการกระจุกตัวของลูกหนี้
โดยการทบทวนฐานะการเงินและผลการดำเนินงานอย่างสม่ำเสมอ
รวมทั้งการติดตามผลการติดต่อระหว่างลูกค้าและลูกหนี้อย่างใกล้ชิด
เพื่อให้สามารถปรับเปลี่ยนเงื่อนไขการให้สินเชื่อได้ทันท่วงที โดยประเภทธุรกิจ 3 อันดับแรก ได้แก่
กลุ่มสินค้าอุปโภคบริโภค กลุ่มเครื่องใช้ไฟฟ้า และกลุ่มสิ่งทอและเครื่องนุ่มห่ม
สำหรับรายละเอียดยอดหนี้คงค้างของลูกค้าแยกตามประเภทธุรกิจ ณ วันที่ 31 ธันวาคม 2550 –
2552 มีดังนี้

หน่วย: พันบาท

[TABLE]

นโยบายการควบคุมและติดตามลูกค้า

บริษัทมีระบบการควบคุมและติดตามลูกค้าอย่างใกล้ชิดทุกขั้นตอน ตั้งแต่การตรวจสอบเอกสารที่รับซื้อ
การอนุมัติวงเงิน การแจ้งโอนสิทธิ และการรับชำระหนี้จากลูกหนี้
รวมทั้งการติดตามรายงานหนี้คงค้างเกินกำหนดชำระทุกวัน ในกรณีที่ลูกค้าผิดนัดชำระหนี้
ซึ่งจะทำให้ทราบถึงปัญหาและสามารถติดตามได้อย่างรวดเร็ว

  ขั้นตอนในการติดตามทวงหนี้

1.  ลูกค้าค้างชำระไม่เกิน 3 เดือน ให้ติดตามทวงถามด้วยวาจา

2.  ลูกค้าค้างชำระ 3 -6 เดือน ให้ออกหนังสือทวงถาม

3.  ลูกค้าค้างชำระเกินกว่า 6 เดือน หรือมีการติดตามทวงถามในเวลาอันควรแล้วไม่ได้ผล
    ให้ฝ่ายสินเชื่อเสนอขออนุมัติดำเนินคดีจากกรรมการผู้จัดการ
    แต่หากเห็นว่าการดำเนินคดีจะไม่คุ้มกับค่าใช้จ่าย
    ให้ฝ่ายสินเชื่อดำเนินการติดตามทวงถามลูกค้าต่อไป

นโยบายการระงับรับรู้รายได้

ลูกค้าที่งดคิดดอกเบี้ยต้องเข้าเกณฑ์ ทั้ง 3 ข้อดังนี้

  1) ลูกค้าค้างชำระเกิน 6 เดือน

  2) คาดหมายได้แน่นอนว่าจะไม่สามารถได้รับชำระหนี้ ซึ่งได้แก่ ลูกค้าเลิกกิจการ
  หรืออยู่ระหว่างการชำระบัญชี

  3) ลูกค้าหลบหนีหรือเสียชีวิตหรือเป็นบุคคลสาบสูญ

  4) มีกรณีแสดงให้เห็นชัดเจนว่าลูกค้าไม่มีเงินหรือทรัพย์สินพอที่จะชำระหนี้ซึ่งได้แก่
  ลูกค้าที่บริษัทดำเนินคดีแพ่ง หรือลูกค้าถูกเจ้าหนี้รายอื่นฟ้องคดีล้มละลาย
  และศาลมีคำสั่งให้พิทักษ์ทรัพย์ลูกค้า

เกณฑ์การจัดชั้นสินทรัพย์

  1) สินทรัพย์จัดชั้นปกติ ให้พิจารณาตามเกณฑ์ ดังนี้

  1.1 ลูกค้าที่ไม่ผิดนัดชำระหนี้หรือค้างชำระไม่เกิน 14 วัน

  2) สินทรัพย์ที่ควรเอาใจใส่เป็นพิเศษ ให้พิจารณาตามเกณฑ์ข้อใดข้อหนึ่ง ดังนี้

  2.1 ลูกค้าค้างชำระตั้งแต่ 15 วันแต่ไม่เกิน 3 เดือน

  2.2 ลูกค้าประวิงการชำระหนี้ หรือกระทำการใดๆ เพื่อมิให้เจ้าหนี้ได้รับชำระหนี้

  3) สินทรัพย์จัดชั้นต่ำกว่ามาตรฐาน (SUB-STANDARD) ให้พิจารณาตามเกณฑ์ข้อใดข้อหนึ่ง ดังนี้

  3.1 ลูกค้าค้างชำระตั้งแต่ 3 เดือนแต่ไม่เกิน 6 เดือน

  3.2 ลูกค้าที่ถูกเจ้าหนี้อื่นฟ้องดำเนินคดีซึ่งทำให้มีผลกระทบต่อฐานะกิจการอย่างมีนัยสำคัญ

  3.3 ติดต่อลูกค้าไม่ได้
  หรือไม่สามารถสืบหาตัวลูกค้าได้หรือลูกค้าไปเสียจากภูมิลำเนาที่ปรากฏตามสัญญา
  โดยไม่แจ้งให้บริษัททราบ แต่มีโอกาสได้รับชำระคืน

  4) สินทรัพย์จัดชั้นสงสัย (DOUBTFUL) ให้พิจารณาตามเกณฑ์ข้อใดข้อหนึ่ง ดังนี้

  4.1 ลูกค้าค้างชำระตั้งแต่ 6 เดือนขึ้นไป

  4.2 ลูกค้าที่ถูกเจ้าหนี้อื่นฟ้องคดีล้มละลายและมีคำสั่งศาลให้พิทักษ์ทรัพย์ลูกค้า

  4.3 ลูกค้าที่บริษัทกำลังดำเนินคดีแพ่ง โดยเริ่มจัดชั้นตั้งแต่วันที่อนุมัติให้ดำเนินคดี

  4.4 มีเหตุประการอื่นที่แสดงว่าสิทธิเรียกร้องนั้นคาดว่าจะเรียกคืนไม่ได้

  5) สินทรัพย์จัดชั้นสูญ (BAD DEBT) ให้พิจารณาตามเกณฑ์ข้อใดข้อหนึ่ง ดังนี้

  5.1 หนี้ที่ขาดอายุความ หรือหมดสิทธิเรียกร้องให้ชำระหนี้
  หรือไม่มีหลักฐานจะฟ้องลูกค้าได้หรือไม่สมควรฟ้อง เช่น ยอดหนี้ไม่คุ้มค่าใช้จ่ายในการดำเนินคดี
  เป็นต้น

  5.2 หนี้ที่ไม่สามารถสืบหาตัวลูกค้า และทรัพย์สินของลูกค้าหรือผู้ค้ำประกัน

  5.3 ลูกค้าถึงแก่ความตาย เป็นคนสาบสูญ หรือมีหลักฐานว่าหายสาบสูญไป และไม่มีทรัพย์สินใด
  ๆจะชำระหนี้ได้

  5.4
  ลูกค้าเลิกกิจการและมีหนี้ของเจ้าหนี้รายอื่นมีบุริมสิทธิเหนือทรัพย์สินทั้งหมดของลูกค้าอยู่ในลำดับก่อนเป็นจำนวนมากกว่าทรัพย์สินของลูกค้า

  5.5
  ได้ฟ้องลูกค้าในคดีล้มละลายหรือได้ยื่นคำขอรับชำระหนี้ในคดีที่ลูกค้าถูกเจ้าหนี้รายอื่นฟ้องในคดีล้มละลาย
  และในกรณีนั้นๆได้มีการประนอมหนี้กับลูกค้าโดยศาลมีคำสั่งเห็นชอบด้วยกับการประนอมหนี้นั้น
  หรือลูกค้าถูกศาลพิจารณาให้เป็นบุคคลล้มละลาย และได้มีการแบ่งทรัพย์สินของลูกค้าครั้งแรกแล้ว

4.3.3 การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ณ วันที่ 31 ธันวาคม 2552
มียอดคงค้างสำหรับเงินเกินบัญชีและเงินกู้ยืมระยะสั้นจากธนาคารไทยพาณิชย์ จำกัด (มหาชน)
จำนวน 480 ล้านบาท รายการดังกล่าวจัดเป็นรายการระหว่างกัน
โดยมีรายละเอียดปรากฏในส่วนที่ 2 ข้อ 11 รายการระหว่างกัน

4.3.4 เงินลงทุน

ไม่มี